ইতালি৷ মিলান৷ চেনা জায়গা৷ কিন্তু আরও একবার সেখানে পা রাখা৷ নতুন করে চিনে নেওয়ার ডাক৷ আগে গিয়েছি শ্যুটিংয়ে৷ ‘পাগলু’ বা ‘রংবাজ’-এর সময়৷ কিন্তু সেইবার গিয়ে যেসব জায়গায় শ্যুটিং করেছিলাম, ‘বেশ করেছি প্রেম করেছি’-র শ্যুটিং লোকেশন ছিলো তারচেয়ে আলাদা৷ এইবার মিলানে একটা এক্সপো এগজিবিশনে পৌঁছলাম৷ জায়গাটা বিশাল৷ সেখানে বিভিন্ন দেশের সেরা খাবার প্রেজেন্ট করারই এগজিবিশন চলছিলো৷ এক-একটা দেশের বিশাল বিল্ডিং৷ সেখানে তাদের ফুডস্টল৷ ইন্ডিয়া, চায়না, কোরিয়া এমনই নানারকম দেশের খাবার ছিলো৷ আমাদের শহরে একটা মেলা হলে যেমন পশ্চিমবঙ্গের বিভিন্ন জেলার খাবারের স্টল হয়, ঠিক সেরকমটাই৷